Publication: Magyar Közlöny
Issue: MK-2011-143 (Year: 2011, Number: 143)
Era: contemporary
Section: Az országos népszavazás kezdeményezõinek egyike – a választási eljárásról szóló 1997. évi C. törvény (a továbbiakban:
Paragraph Index: 3556

Az országos népszavazás kezdeményezõinek egyike – a választási eljárásról szóló 1997. évi C. törvény (a továbbiakban: Ve.) 130. § (1) bekezdése alapján – kifogást nyújtott be az Alkotmánybírósághoz, s kérte az OVBh. megsemmisítését és az OVB új eljárásra utasítását. A kifogástevõ azt állította, hogy a népszavazási kérdés az OVB álláspontjától eltérõen nem irányul alkotmánymódosításra. Az Alkotmány 70/E. §-ának hivatkozott (3) bekezdése alapján ugyanis az Országgyûlés számos szabályozási megoldás közül választhat, s egyáltalán nem köteles a nyugdíjrendszer, a nyugellátás módosítására. Amennyiben a kérdés eredményes népszavazáson támogatást kap, akkor az Országgyûlésnek pusztán tartózkodnia kellene az Alkotmány által lehetõvé tett számos szabályozási megoldás egyikétõl, jelen esetben: az öregségi nyugdíjkorhatárt el nem érõ személy számára járó nyugdíj összegének csökkentésétõl. A kifogástevõ megjegyezte, hogy a népszavazás eredményébõl következõ módosítási moratórium alkalmazhatatlanná sem tenné az Alkotmány említett rendelkezését, mert jelen esetben a kérdés csak az ellátások egy részhalmazára: az öregségi nyugdíjkorhatárt el nem érõ személy számára járó nyugdíj összegének csökkentésétõl való tartózkodásra vonatkozik. – a törvényi határidõn belül – terjesztették elõ az OVB-nél. II.

Source: https://magyarkozlony.hu/hivatalos-lapok/b124378b813de1daa5ddeb4fba33f96141bd8758/dokumentumok/7f7d9e3bd811d302604767a6b69012897f184c07/letoltes